### Resumé

Distrikt Nørremarken har indgået et tidsbegrænset lejemål på [adresse] Lejemålet udløber med udgangen af marts 2025. Distriktet ønsker at indgå et tillæg til lejeaftalen, der forlænger lejemålet med yderligere fire år og giver mulighed for at anvende et ekstra kontorlokale. Tillægget indstilles til politisk godkendelse.

### Sagsfremstilling

Distrikt Nørremarkens lejer kontorlokaler på [adresse], 7100 Vejle. Inklusiv andel af fællesarealer udgør lejemålet 166 m2. Det anvendes som distriktslokaler for personaler. Det er her, der foretages koordinering af opgaver mellem vagterne, dokumentation i relation til borgere. Der er også personalemøder og møder om optimering og kvalitetssikring af den tværfaglige indsats hos borgerne.

Inden lejemålet i sin tid blev indgået, blev der afsøgt muligheder for egnede lokaler i de kommunale institutioner i lokalområdet. Der var ingen egnede lokaler ledig, og dette var derfor ikke en mulighed. De lejede lokaler på [adresse] har en optimal placering på [adresse] og begrænser derfor transporttiden til borgerne. Der er også god mulighed for parkering af både biler og cykler ved lokalerne, og udlejer har accepteret, at Vejle Kommune sætter ladestandere til elbiler op på adressen.

Lejekontrakten for lejemålet og tillægget er vedlagt som bilag.

Det er efter delegerings- og kompetencefordelingsplanen Byrådet, der er den besluttende instans vedrørende indgåelse af leje- og leasingaftaler af en varighed på mere end 3 år.

**Høringssvar**

Centralt Budget har ingen bemærkninger af bevillingsmæssig karakter.

### Økonomi

Da der er tale om en forlængelse af nuværende lejekontrakt, skal der ikke foretages yderligere deponering.

### Sagens videre forløb

Sagen skal behandles af Økonomiudvalget og Byrådet.

### Historik

#### Velfærdsdirektøren indstiller, den 20. november 2024, punkt 112:

at tillægget i bilag 2 anbefales godkendt.

#### Beslutning fra Seniorudvalget, den 20. november 2024, punkt 112:

Anbefales til godkendelse.

#### Beslutning fra Økonomiudvalget, den 2. december 2024, punkt 299:

Anbefales.

### Beslutning

Godkendt.

Tim Hansen deltog ikke i sagens behandling.